section_heading: Životopis
paragraph_text: Pere Ištvančić osnovnu je školu pohađao i završio u Tavankutu, a srednju glazbenu u Subotici. Za vrijeme osnovnoga i srednjoškolskoga obrazovanja bio je član Subotičkog tamburaškog orkestra. Potom je studirao i diplomirao glazbenu kulturu na Muzičkoj akademiji u Zagrebu. Poslije studija zaposlio se kao glazbenik u Ansamblu narodnih plesova i pjesama Hrvatske LADO, gdje je od 2003. do 2008. bio i voditelj orkestra. Od 2008. zaposlen je u Tamburaškom orkestru Hrvatske radiotelevizije kao kontrabasist.<ref>HRT - Tamburaški orkestar Hrvatske radiotelevizije, pristupljeno 12. lipnja 2014. S oba je spomenuta orkestra do danas nastupao na zapaženim koncertima u Hrvatskoj i svijetu te sudjelovao u mnogobrojnim snimanjima za radio i televiziju. Djeluje i kao glazbeni producent, studijski glazbenik, aranžer i skladatelj. Do danas je skladao glazbu za više od 30 dokumentarnih filmova poznatih hrvatskih redatelja, primjerice Branka Ištvančića, Silvija Mirošničenka, Irene Škorić, Nenada Puhovskog, Mira Brankovića, Ante Marića, Gordana Stojića, Dražena Piškorića i drugih. Stalni je član zagrebačkih vokalno-instrumentalnih sastava Kužiš stari moj i Zapadni kolodvor<ref>www.serbedzija.info – Zapadni kolodvor / West Rail Station, pristupljeno 14. lipnja 2014. te Tamburaškog orkestra Zvonari iz Đakova.